Sa̱tyim (kyangcet)

Sa̱tyim yet tangka̱i kyangcet hwa ku li nang a̱mumu a̱ni ku byia̱ kyang ku lan zwá 2,000 nang á̱ ku wa̱i a̱ni, ma̱ a̱di̱di̱t ghwut ma̱ng sai. Ji̱ yet a̱mumu a̱ byia̱ a̱lilyiit vam wa a̱ni nang á̱ bu ngyei a̱kyemut a̱ni mat ghwut ndong mba hu kpa̱sai, mi̱ di̱n jen ma̱ a̱di̱di̱t a̱tyetuk, mi̱ di̱ lu. Á̱ ku nyia̱ a̱di̱dam nyia̱ ghwut ndong sa̱tyim ku tsa nang a̱tsak a̱lama gba wa a̱ tak nyia̱ a̱ma̱njhyit wu yet a̱shi̱shi̱k nkyang wa; a̱wot a̱yaagwaklyensayen ba si̱ nyia̱ á̱ ku mun si̱ huni di̱n jen bwan a̱mat ja nang a̱lama cat wam wa ma̱ a̱ca̱cet ba. A̱wot ma̱ nang jen ji sweap swusweap a̱ni, shá̱p sa̱tyim ji si̱ jenut Photuris si̱ ta̱bat maat ki maat mya̱ra̱m tangka̱i sa̱tyim ji nang á̱ ngyei Photinus di̱n Shong, mat ji̱ sak a̱yaagbaak sa̱tyim ba a̱kwi-ntswam.

Sa:Tyap Wikimedians Zaria Outreach
Sa:Nyám